
Ministarstvo poljoprivrede,
šumarstva i vodoprivrede 


Broj: UP-I-15-037716-475/2                                                                30.jul 2026 godine 

Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu Mitra Mirovića, advokata iz Ulcinja, Bulevar Velezerit Frašeri-Sami Frašeri bb, Ulcinj, radi pristupa informacijama, donijelo je: 

 	R J E Š E NJ E 
[bookmark: _Hlk176430723][bookmark: _Hlk184716194][bookmark: _Hlk134694289][bookmark: _Hlk121991128][bookmark: _Hlk236293294]Usvaja se zahtjev Mitra Mirovića, advokata  iz Ulcinja, pa se dozvoljava pristup informacijama po zahtjevu i to: izjašnjenju poljoprivrednog inspektora šta je preduzeto po pitanju prijave protiv fizičkog lica Jender Bernda iz Njemačke da je izvršio presađivanje stabla masline na način kako je to bliže opisano u zahtjevu za pristup informacijama. 
Pristup informacijama ostvariće se dostavom kopije putem pošte, preporučenom pošiljkom na adresu podnosioca zahtjeva. 
Troškova postupka nije bilo.  
Žalba na rješenje ne odlaže njegovo izvršenje. 

O b r a z l o ž e nj e
Mitar Mirović, advokat  iz Ulcinja, podnio je Ministarstvu poljoprivrede, šumarstva i vodoprivrede poštanskim putem zahtjev za slobodan pristup informacijama dana 03.07.2026.godine koji je zaveden kod organa pod gornjim brojem dana 08.07.2026.godine. Zahtjevom je tražio da mu se shodno Zakonu o slobodnom pristupu informacijama dostavi cjelokupna kopija spisa šta je preduzeto po pitanju prijave protiv fizičkog lica Jender Bernda iz Njemačke da je izvršio presađivanje stabla masline na način kako je to bliže opisano u zahtjevu. 
U postupku po zahtjevu, Služba za opšte poslove, kadrovska pitanja i slobodan pristup informacijama obratila se Direktoratu za poljoprivredu-Direkciji za inspekcijski nadzor, u čijem su djelokrugu rada informacije koje se traže u zahtjevu radi pribavljanja izjašnjenja da li ista ima u posjedu informacije koje su predmet zahtjeva stranke, te da li se, ukoliko iste posjeduje, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Direkcija za inspekcijski nadzor, odnosno nadležni poljoprivredni inspektor zaposlen u ovoj Direkciji je dostavio pisano Izjašnjenje po zahtjevu za pistup informaciji, odnosno naveo da u svom posjedu ima informacije koje su tražene predmetnim zahtjevom i da ista sadrži  1 stranicu  formata A-4 crnobijeli u formi izjašnjenja, te da se u izjašnjenju ne nalaze podaci o ličnostima fizičkih lica.
Ministarstvo poljoprivrede, šumarstva i vodoprivrede je po pravilima upravnog postupanja u smislu člana 12 ZUP-a i člana 27 ZSPI-a, a na osnovu izjašnjenja Direkcije za inspekcijski nadzor, utvrdilo da ta organizaciona jedinica ovog Ministarstva posjeduje tražene informacije koje se odnose na kopiju informacije: šta je preduzeto po pitanju prijave protiv fizičkog lica Jender Bernda iz Njemačke da je izvršio presađivanje stable masline na način kako je to bliže opisano u zahtjevu, te da je informacija dostavljena u formi izjašnjenja poljoprivrednog inspektora koja sadrži jednu  stranicu formata A-4 i da se u dijelu izjašnjenja ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama. 
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a usvojio zahtjev i dozvolio pristup informacijama, dostavljanjem kopije Izjašnjenja koje sadrži informacije šta je preduzeto po pitanju prijave protiv fizičkog lica Jender Bernda iz Njemačke da je izvršio presađivanje stable masline na način kako je to bliže opisano u zahtjevu. 
 Kako informacije kojima se pristup omogućava ima jednu stranicu formata A4, a da se pristup omogućava dostavljanjem kopije, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), ne naplaćuju.  
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, pa se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno jedne stranice ne naplaćuju, jer je članom 2 stav 2 ove uredbe propisano da se za fotokopiranje informacija koje se odnose na format A4-crnobijeli prvih dvadeset stranica ne naplaćuje.  
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od dana prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka. 
                                                                                                                                                                                                    
                                                                                                         m i n i s t a r,                                      
                                                                                                                
[bookmark: _GoBack]                                                                                                          Vladimir Joković, s.r 

